stanford-oval/wikipedia huggingface dataset:
ปิยรัฐ จงเทพ
การทำงาน > การเมือง

ในปี พ.ศ. 2553 เกิดเหตุการณ์ชุมนุมทางการเมืองของแนวร่วมประชาธิปไตยต่อต้านเผด็จการแห่งชาติ ปิยรัฐในขณะนั้นศึกษาอยู่มหาวิทยาลัยชั้นปีที่ 1 เดินทางไปสังเกตการณ์การชุมนุม และตัดสินใจเข้าร่วมเคลื่อนไหวกับกลุ่มคนเสื้อแดง เมื่อเจ้าหน้าที่เข้าสลายการชุมนุม เขาจึงเข้าไปหลบอยู่ที่วัดปทุมวนาราม
หลังการรัฐประหารในปี พ.ศ. 2557 ที่นำโดยพลเอก ประยุทธ์ จันทร์โอชา ปิยรัฐและเพื่อนร่วมอุดมการณ์ได้ออกมาทำกิจกรรมต่อต้านการรัฐประหาร และหนึ่งในกิจกรรมที่เริ่มทำให้ปิยรัฐเริ่มเป็นที่รู้จัก คือกิจกรรมต่อต้านศาลทหารในปี พ.ศ. 2558 เขายังเรียกร้องให้จัดการเลือกตั้งโดยใช้ชื่อว่ากลุ่มคนอยากเลือกตั้ง ซึ่ง หนึ่งในนั้นมี รังสิมันต์ โรม เป็นแกนนำ
ในวันที่ 9 พฤศจิกายน พ.ศ. 2561 ปิยรัฐเดินทางมาเขียนใบสมัครเป็นผู้สมัครรับเลือกตั้งสมาชิกสภาผู้แทนราษฎร สังกัดพรรคอนาคตใหม่ และผ่านกระบวนการคัดเลือกได้เป็นผู้สมัครสมาชิกสภาผู้แทนราษฎร เขต 1 จังหวัดกาฬสินธุ์ อันเป็นจังหวัดบ้านเกิดของเขาเอง แต่ไม่ได้รับเลือก โดยปิยรัฐได้ 17,800 คะแนน เป็นอันดับที่ 3
ในปี พ.ศ. 2563 เกิดการชุมนุมประท้วงรัฐบาลพลเอก ประยุทธ์ จันทร์โอชา ปิยรัฐได้สร้างกลุ่มการ์ดที่มีชื่อว่าวีโว่ หรือ We Volunteer ขึ้นมา โดยมีวัตถุประสงค์เพื่ออำนวยความสะดวกและรักษาความปลอดภัยผู้ชุมนุม โดยเขาเป็นหนึ่งในแกนนำสำคัญของการชุมนุม และถูกดำเนินคดีมากมาย ไม่ว่าจะเป็นคดีมาตรา 112, คดีรื้อลวดหนามที่บริเวณแยกอุรุพงศ์, คดีอั้งยี่-ซ่องโจร, และคดีฝ่าฝืนพรก.ฉุกเฉิน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปิยรัฐลงสมัครรับเลือกตั้งในเขตพระโขนง-บางนา กรุงเทพมหานคร สังกัดพรรคก้าวไกล โดยพรรคก้าวไกลได้ชี้แจงถึงสาเหตุที่ส่งเขาลงสมัคร แทนนายสมเกียรติ ถนอมสินธุ์ สมาชิกสภาผู้แทนราษฎรคนปัจจุบันซึ่งสังกัดพรรคก้าวไกลในขณะนั้นว่า นายสมเกียรติไม่ผ่านเกณฑ์การประเมินของคณะกรรมการคัดเลือกของพรรคและกรรมการบริหารพรรค อีกทั้งนายปิยรัฐยังใช้ชีวิตอยู่ในพื้นที่และมีผู้สนับสนุนอยู่จึงมีความเหมาะสมมากกว่า
3 เมษายน พ.ศ. 2566 ปิยรัฐได้รับการรับรองจากคณะกรรมการการเลือกตั้งประจำเขตพระโขนง-บางนา หลังจากที่ถูกร้องว่า เป็นผู้ไม่มีคุณสมบัติลงสมัครรับเลือกตั้งสมาชิกสภาผู้แทนราษฎร เนื่องจากเคยศึกษาในสถานศึกษาที่ตั้งอยู่ในจังหวัดที่สมัครรับเลือกตั้ง เป็นเวลาติดต่อกันน้อยกว่า 5 ปีการศึกษา
และต่อมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้รับชัยชนะในการเลือกตั้งด้วยคะแนนเสียง 47,225 คะแนน ต่อมาเมื่อพรรคก้าวไกลถูกศาลรัฐธรรมนูญสั่งยุบพรรคอีกครั้งจากคดียุบพรรคการเมือง พ.ศ. 2567 ปิยรัฐได้ย้ายมาสังกัดพรรคประชาชนพร้อม สส. ที่เหลือ และต่อมาเมื่อวันที่ 22 กันยายน ได้รับเลือกให้เป็นรองเลขาธิการพรรคสัดส่วนกรุงเทพมหานครและปริมณฑล
การทำงาน > การเมือง > สมาชิกสภาผู้แทนราษฎร

ปิยรัฐได้รับเลือกตั้งเป็นสมาชิกสภาผู้แทนราษฎรทั้งหมด 1 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล → พรรคประชาชน
คดีความ

7 สิงหาคม พ.ศ. 2559 ปิยรัฐได้ทำการฉีกบัตรเลือกตั้งในวันออกเสียงประชามติร่างรัฐธรรมนูญฉบับปี 2560 ที่คูหาเลือกตั้งเขตบางนา พร้อมตะโกนว่า“เผด็จการจงพินาศ ประชาธิปไตยจงเจริญ” เนื่องจากไม่เห็นด้วยและไม่พึงพอใจในเนื้อหาของรัฐธรรมนูญเป็นอย่างยิ่ง เพราะเป็นรัฐธรรมนูญที่ออกมาภายใต้การควบคุมสิทธิในการแสดงออกของพลเมืองจากรัฐบาล คสช.ในขณะนั้น ทำให้เขาถูกจับกุมและดำเนินคดีทันทีหลังจากฉีกบัตรลงประชามติ และถูกตัดสินความผิดที่ศาลอาญาพระโขนง โดยศาลพิพากษาจำคุก 2 เดือน ปรับ 2,000 บาท โทษจำคุกรอลงอาญา 1 ปี
ปิยรัฐถูกดำเนินคดีในข้อหาหมิ่นประมาทพระกษัตริย์ฯ ตามประมวลกฎหมายอาญา มาตรา 112 และข้อหาตาม พ.ร.บ.คอมพิวเตอร์ฯ มาตรา 14(3) โดยถูกกล่าวหาว่าเป็นผู้จัดทำป้ายไวนิลวิจารณ์การจัดหาวัคซีนโควิด-19 ของรัฐบาล แล้วใส่ข้อความที่เป็นการหมิ่นประมาทรัชกาลที่ 10 และโพสต์เผยแพร่ภาพป้ายดังกล่าวที่ติดตั้งอยู่ข้างทางใน อำเภอยางตลาด จังหวัดกาฬสินธุ์ โดยถูกฝากขังเป็นเวลา 33 วัน ก่อนจะได้รับการประกันตัวหลังต่อสู้คดีกว่า 3 ปี ศาลจังหวัดกาฬสินธุ์ได้พิพากษายกฟ้อง เนื่องจากพยานหลักฐานโจทก์มีความน่าสงสัยตามสมควรว่า จำเลยเป็นผู้ติดตั้งป้ายและโพสต์ภาพป้ายเองหรือไม่ ยกประโยชน์แห่งความสงสัยให้จำเลย ตามประมวลกฎหมายวิธีพิจารณาความอาญา มาตรา 227 วรรคสอง
แหล่งข้อมูลอื่น

ปิยรัฐ จงเทพ ที่เฟซบุ๊ก
ปิยรัฐ จงเทพ ที่เอกซ์ (ทวิตเตอร์)
รายชื่อสมาชิกเอเคบีโฟร์ตีเอต

บทความนี้เกี่ยวกับสมาชิกวงเอเคบีโฟร์ตีเอต สำหรับบทความหลัก ดูที่ เอเคบีโฟร์ตีเอต
สมาชิกวงเอเคบีโฟร์ตีเอต (AKB48) อาจการเปลี่ยนแปลงบ่อยครั้งเนื่องจากการทดสอบความสามารถ การจบการศึกษา การย้ายทีม และการย้ายวงระหว่างวง AKB48 กับวงน้องสาว ปัจจุบันวงเอเคบีโฟร์ตีเอตมีสมาชิกทั้งหมด 55 คน แบ่งออกเป็นสมาชิกหลัก 39 คน นอกจากนี้ยังมีสมาชิกเค็งคิวเซย์ 16 คน แบ่งออกเป็นเค็งคิวเซย์ที่เป็นตัวสำรองให้กับทีมหลัก 8 คน และที่เป็นตัวสำรองให้กับวงโดยรวม 8 คน โดยมีนารุมิ คุราโน่เป็นหัวหน้าวงโดยรวมหรือที่เรียกว่า "โซคันโตกุ"
สมาชิกปัจจุบัน > เค็งกีวเซ

เค็งกีวเซ (ญี่ปุ่น: 研究生; โรมาจิ: Kenkyuusei) เป็นสมาชิกที่ทำหน้าที่เป็นตัวสำรองให้กับทีมหลัก โดยส่วนมากแล้วจะประกอบด้วยสมาชิกที่ยังไม่ได้รับการเลื่อนขั้นให้อยู่ทีมใดทีมหนึ่ง ทั้งนี้ยกเว้นสมาชิกที่คัดเลือกจากการดราฟต์
| ชื่อ> ไทย | ชื่อ> ญี่ปุ่น | ชื่อ> โรมัน | ชื่อ> ชื่อเล่น | รุ่น | วันเกิด(อายุ) | หมายเหตุ |
| --- | --- | --- | --- | --- | --- | --- |
| ยูนะ อากิยามะ | 秋山 由奈 | Akiyama Yuna | ยูนะจัง ゆなちゃん | 18 |  (2005-12-12) 12 ธันวาคม ค.ศ. 2005 (19 ปี) |  |

| ซาเอะ อาราอิ | 新井 彩永 | Arai Sae | ซาเอะจัง さえちゃん | 18 |  (2005-10-05) 5 ตุลาคม ค.ศ. 2005 (19 ปี) |  |

| คาสึมิ คุโด้ | 工藤 華純 | Kudo Kasumi | คาสึมิน かすみん | 18 |  (2005-06-15) 15 มิถุนายน ค.ศ. 2005 (19 ปี) |  |

| ฮินาโนะ คุโบะ | 久保 姫菜乃 | Kubo Hinano | จังฮินะ ちゃんひな | 18 |  (2006-02-02) 2 กุมภาพันธ์ ค.ศ. 2006 (19 ปี) |  |

| ยูเมมิ ซาโกะ | 迫 由芽実 | Sako Yumemi | ยูเมะจัง ゆめちゃん | 18 |  (2006-02-05) 5 กุมภาพันธ์ ค.ศ. 2006 (19 ปี) |  |

| โคฮินะ นาริตะ | 成田 香姫奈 | Narita Kohina | โคฮิ こひ | 18 |  (2004-03-03) 3 มีนาคม ค.ศ. 2004 (21 ปี) |  |

| อาสึกิ ยากิ | 八木 愛月 | Yagi Azuki | อาสึ あづ | 18 |  (2005-03-22) 22 มีนาคม ค.ศ. 2005 (19 ปี) |  |

| ยุย ยามากุจิ | 山口 結愛 | Yamaguchi Yui | ยุยจิ ゆいち | 18 |  (2009-03-08) 8 มีนาคม ค.ศ. 2009 (15 ปี) |  |
| โมโมกะ อิโตะ | 伊藤 百花 | Ito Momoka | อิโตโมโมะ いともも | 19 |  (2003-12-06) 6 ธันวาคม ค.ศ. 2003 (21 ปี) |  |
| ไคริ โอคุโมโตะ | 奥本 カイリ | Okumoto Kairi | ไคริ かいり | 19 |  (2007-01-02) 2 มกราคม ค.ศ. 2007 (18 ปี) |  |
| ยุย คาวามุระ | 川村 結衣 | Kawamura Yui | คาวายุย かわゆい | 19 |  (2006-06-18) 18 มิถุนายน ค.ศ. 2006 (18 ปี) |  |
| ซาริ ชิราโทริ | 白鳥 沙怜 | Shiratori Sari | ซารี่ さりい | 19 |  (2010-09-10) 10 กันยายน ค.ศ. 2010 (14 ปี) |  |
| เมย์ ฮานาดะ | 花田 藍衣 | Hanada Mei | เมเมะ めいめい | 19 |  (2005-06-05) 5 มิถุนายน ค.ศ. 2005 (19 ปี) |  |
| ซากิ โอกะ | 大賀 彩姫 | Oga Saki | ซาจัง さーちゃん | 20 |  (2006-05-16) 16 พฤษภาคม ค.ศ. 2006 (18 ปี) |  |
| ซากิ คอนโด | 近藤 沙樹 | Kondo Saki | โคซากิ こさき | 20 |  (2012-02-23) 23 กุมภาพันธ์ ค.ศ. 2012 (13 ปี) | อายุน้อยที่สุดในAKB48 |
| ฮินาตะ มารุยามะ | 丸山 ひなた | Maruyama Hinata | มารุจัง まるちゃん | 20 |  (2008-07-11) 11 กรกฎาคม ค.ศ. 2008 (16 ปี) |  |
การเปลี่ยนแปลงสมาชิก

| 30 พฤษภาคม | Taniguchi Megu จบการศึกษา | -1 | 47 | 34 |  |  |  |  |  | 13 | รุ่นที่ 15 (4 คน เหลือ 3 คน) |
| 1 มิถุนายน | Gyoten Yurina , Kurosu Haruka และ Yamane Suzuha ย้ายไปKLP48 | -3 | 44 | 31 |  |  |  |  |  | 13 | รุ่นที่ 16 (8 คน เหลือ 6 คน) |
| 1 กรกฎาคม | Sato Minami จบการศึกษา | -1 | 43 | 30 |  |  |  |  |  | 13 | รุ่นที่ 16 (6 คน เหลือ 5 คน) |
| 22 กันยายน | Kohama Kokone จบการศึกษา | -1 | 42 | 29 |  |  |  |  |  | 13 | รุ่นที่ 17 (10 คน เหลือ 9 คน) |
| 20 ธันวาคม | การเปิดตัวสมาชิกรุ่นที่ 20 | +3 | 45 | 29 |  |  |  |  |  | 16 | รุ่นที่ 20 (3 คน) |
ค.ศ 2025
| 28 กุมภาพันธ์ | Komiyama Haruka จบการศึกษา | -1 | 44 | 28 |  |  |  |  |  | 16 | รุ่นที่ 15 (3 คน เหลือ 2 คน) |
| 15 มิถุนายน | Murayama Yuiri จบการศึกษา | -1 | 43 | 27 |  |  |  |  |  | 16 | รุ่นที่ 13 (2 คน เหลือ 1 คน) |
อดีตสมาชิก > สมาชิกที่จบการศึกษา

รายชื่อที่มี * คือสมาชิกที่ถูกคัดออกใน Kenkyuusei Selection (การทดสอบสมาชิกที่เป็นเค็งกีวเซเป็นระยะ ๆ เพื่อดูพัฒนาการและคัดคนที่ไม่สามารถเข้ากับระบบของ 48Group ได้ออกไป)
อดีตสมาชิก > สมาชิกวงน้องสาวที่ยกเลิกการควบทีม

*สมาชิกที่ไม่ระบุวันที่ยกเลิกควบทีม คือการยกเลิกเนื่องจากการซัฟเฟิลทีมของ AKB48
**สมาชิกที่ระบุวันที่คือสมาชิกที่จบการศึกษาขณะควบทีมหรือขอยกเลิกควบทีมด้วยตัวเอง
| ปีที่เริ่มควบ | ปีที่ยกเลิก | ชื่อ | วง | ทีมที่ควบ | หมายเหตุ |
| --- | --- | --- | --- | --- | --- |
| ค.ศ. 2012 | ค.ศ. 2014 | *อันนะ อิชิดะ 石田安奈 | SKE48 | B |  |
| ค.ศ. 2013 | ค.ศ. 2014 | *เรนะ โนซาวะ 野澤玲奈 | JKT48 | K | ภายหลังได้ย้ายเข้ามาอยู่ในวง AKB48 |
| ค.ศ. 2013 | ค.ศ. 2015 | *ฟูโกะ ยากุระ 矢倉楓子 | NMB48 | A |  |
| ค.ศ. 2013 | ค.ศ. 2015 | *นาโอะ ฟุรุฮาตะ 古畑奈和 | SKE48 | K (ค.ศ. 2013-2014) A (ค.ศ. 2014-2015) |  |
| ค.ศ. 2014 | ค.ศ. 2015 | *รินะ อิโคมะ 生駒里奈 | Nogizaka46 | B |  |
| ค.ศ. 2012 | ค.ศ. 2015 | *ริโฮะ มิยากิ (ริโฮะ โคทานิ) 三秋里歩 (小谷里歩) | NMB48 | A (2012-2014) 4 (2014-2015) |  |
| ค.ศ. 2012 | 21 ตุลาคม ค.ศ. 2015 | **จูรินะ มัตสึอิ 松井珠理奈 | SKE48 | K |  |
| ค.ศ. 2014 | 13 เมษายน ค.ศ. 2016 | **ซายากะ ยามาโมโตะ 山本彩 | NMB48 | K |  |
| ค.ศ. 2012 | 8 สิงหาคม ค.ศ. 2016 | **มิยูกิ วาตานาเบะ 渡辺美優紀 | NMB48 | B (2012-2014, 2015-2016) |  |
| ค.ศ. 2013 | ค.ศ. 2017 | *ฮารุกะ โคดามะ 兒玉遥 | HKT48 | A (2013-2014) K (2014-2017) |  |
| ค.ศ. 2014 | ค.ศ. 2017 | *นางิสะ ชิบูยะ 渋谷凪咲 | NMB48 | 4 |  |
| ค.ศ. 2014 | ค.ศ. 2017 | *มิโอะ โทโมนากะ 朝長美桜 | HKT48 | B (2014-2015) 4 (2015-2017) |  |
| ค.ศ. 2014 | ค.ศ. 2017 | *ซากุระ มิยาวากิ 宮脇咲良 | HKT48 | A |  |
| ค.ศ. 2015 | ค.ศ. 2017 | *มิรุ ชิโรมะ 白間美瑠 | NMB48 | A |  |
| ค.ศ. 2015 | ค.ศ. 2017 | *เรียวฮะ คิตะคาวะ 北川綾巴 | SKE48 | 4 |  |
| ค.ศ. 2015 | ค.ศ. 2017 | *นาโกะ ยาบูกิ 矢吹奈子 | HKT48 | B |  |
อดีตสมาชิก > สมาชิกที่ย้ายไปยังวงน้องสาว

| ปี | ชื่อ | รุ่น | สังกัดทีมเดิม | วงที่ย้าย | หมายเหตุ |
| --- | --- | --- | --- | --- | --- |
| ค.ศ. 2008 | ยูกะ นากานิชิ 中西優香 | 4 | เค็งกีวเซ | SKE48 |  |
| ค.ศ. 2009 | เมกุมิ โอโฮริ 大堀恵 | 2 | K | SDN48 |  |
| ค.ศ. 2009 | คาโยะ โนโระ 野呂佳代 | 2 | K | SDN48 |  |
| ค.ศ. 2009 | คาซุมิ อุราโนะ 浦野一美 | 1 | B | SDN48 |  |
| ค.ศ. 2009 | ยูคาริ ซาโต้ 佐藤由加理 | 1 | A | SDN48 |  |
| ค.ศ. 2009 | ฮารุกะ โคฮาระ 小原春香 | 5 | K | SDN48 |  |
| ค.ศ. 2012 | ริโนะ ซาชิฮาระ 指原莉乃 | 5 | A | HKT48 |  |
| ค.ศ. 2012 | ซาเอะ มิยาซาวะ 宮澤佐江 | 2 | K | SNH48, SKE48 |  |
| ค.ศ. 2012 | ไอกะ โอตะ 多田愛佳 | 3 | A | HKT48 |  |
| ค.ศ. 2012 | ฮารุกะ นาคากาวะ 仲川遥香 | 3 | A | JKT48 |  |
| ค.ศ. 2014 | อายากะ อุเมดะ 梅田彩佳 | 2 | B | NMB48 | อดีตกัปตันทีม B (2012-2014) |
| ค.ศ. 2014 | เรย์นะ ฟูจิเอะ 藤江れいな | 4 | B | NMB48 |  |
| ค.ศ. 2014 | รินะ ชิคาโนะ 近野莉菜 | 5 | K | JKT48 |  |
| ค.ศ. 2014 | ซุมิเระ ซาโต้ 佐藤すみれ | 7 | A | SKE48 |  |
| ค.ศ. 2014 | มินะ โอบะ 大場美奈 | 9 | B | SKE48 | อดีตกัปตันทีม 4 (2011) |
| ค.ศ. 2014 | ซูซุรัน ยามาอุจิ 山内鈴蘭 | 9 | B | SKE48 |  |
| ค.ศ. 2014 | มิโอริ อิชิคาวะ 市川美織 | 10 | B | NMB48 |  |
| ค.ศ. 2015 | ริเอะ คิตาฮาระ 北原里英 | 5 | K | NGT48 |  |
| ค.ศ. 2017 | รินะ อิซึตะ 伊豆田莉奈 | 10 | 4 | BNK48, CGM48 |  |
| ค.ศ. 2017 | มาเรีย อาเบะ 阿部マリア | 10 | K | TPE48 (AKB48 Team TP) |  |
อดีตสมาชิก > Baito AKB

AKB48 ได้เปิดรับสมัครสมาชิกใหม่ในรูปแบบพนักงาน Part-time ซึ่งเป็นส่วนหนึ่งของโปรเจกต์ "Baito AKB48" ระหว่างสังกัดของเอเคบีและเว็บไซต์จัดหางานไบโทรุ (Baitoru) โดยปิดตัวและมีการแสดงสเตจ Baito AKB Special Stage เมื่อ 28  กุมภาพันธ์ ค.ศ. 2015
| ชื่อ | หมายเหตุ |
| --- | --- |
คานามุ อาเบะ 阿部叶夢: จบการศึกษาก่อนการปิดตัวโปรเจกต์ ปัจจุบันเป็นสมาชิกวง  Niconico♡Lovers
ยูกะ อิคุตะ  生田優香: จบการศึกษาก่อนการปิดตัวโปรเจกต์
ยูกิ อิดะ 伊田有紀: จบการศึกษาก่อนการปิดตัวโปรเจกต์
ยูกะ โคอิเคะ 小池優香: จบการศึกษาก่อนการปิดตัวโปรเจกต์
รินะ โคอิซุมิ 小泉里奈: จบการศึกษาก่อนการปิดตัวโปรเจกต์
มิกิ มิยาซากิ 宮﨑美希: จบการศึกษาก่อนการปิดตัวโปรเจกต์
มิซากิ อากะซากะ 赤坂美咲: ต่อมาได้เข้าร่วมดราฟต์รุ่น 2
มินามิ อารากิ 荒木実波: 
รินกะ อารากิ 荒木琳袈: 
ซาโอริ อิคุระ 飯倉早織: 
เรนะ อิชชิกิ 一色嶺奈: ต่อมาได้เข้าร่วมดราฟต์รุ่น 2 และถูกเลือกโดยวง SKE48
มายุกะ อุเมซาวะ 梅澤愛優香: 
เมกุมิ เอบิซาวะ 海老沢恵美: 
อายะโนะ โอโนะ 大野彩乃: 
โฮนามิ โอกาตะ 尾形穂菜美: ปัจจุบันเป็นสมาชิกวง Jammy
ยูกะ โอกิโนะ 荻野由佳: ต่อมาได้เข้าร่วมดราฟต์รุ่น 2 และถูกเลือกโดยวง NGT48
มาโดกะ คาไทกิ 方伊儀まどか: เซ็นเตอร์ของ Baito AKB
ซาโอริ คัตสุมาตะ 勝又彩央里: ต่อมาได้เข้าร่วมดราฟต์รุ่น 3 และถูกเลือกโดยวง AKB48
ซายะ คามิทานิ 上谷沙弥: 
มามิ คาวะกุจิ 川口真実: ต่อมาได้เข้าร่วมดราฟต์รุ่น 2
มาโฮะ คาวะมุระ 川村真穂: 
โทโมมิ คิคุจิ 菊地智美: 
ซูซุกะ คิโนชิตะ 木下涼風: 
มายุ คิโนชิตะ 木下真佑: 
ไอนะ คุสะคาเบะ 日下部愛菜: ต่อมาได้เป็นสมาชิกวง NGT48 รุ่น 1
อายากะ คุโรซาวะ 黒沢綾佳: 
รินะ ไซโต้ 齋藤梨奈: 
มิกะ ซาเอกิ 佐伯美香: อดีตสมาชิก AKB48 รุ่น 4
ซายะ ซาวากิ 沢木沙耶: 
ยุย ชิบาตะ 柴田優衣: ต่อมาได้เข้าร่วมดราฟต์รุ่น 2 และถูกเลือกโดยวง NMB48
ยูมิน ซูซุกิ 鈴木優民: 
เรย์นะ เซย์จิ 清司麗菜: ต่อมาได้เป็นสมาชิกวง NGT48 รุ่น 1
มาชิโระ ทาคากิ 髙木茉白: 
คิระ ทาคาฮาชิ 高橋希良: ต่อมาได้เข้าร่วมดราฟต์รุ่น 2 และถูกเลือกโดยวง AKB48
มิซากิ ทาเคอุจิ 竹内美沙樹: 
ยูเมโนะ ชิดะ 千田夢乃: 
ยุย ชิโยดะ 千代田唯: 
รินะ นาคากาวะ 中川里菜: 
ยูกะ นากามุระ 中村優香: 
อาริสะ นากาซากะ 長坂亜利沙: 
มิสะ นาริมัตสึ 成松美沙: 
มารินะ นิชิกาตะ 西潟茉莉奈: ต่อมาได้เข้าร่วมดราฟต์รุ่น 2 และถูกเลือกโดยวง NGT48
อาริสะ ฟุกุอิ 福井有彩: 
โมโมโกะ ฟูจิเอะ 藤江桃子: 
คาโฮะ มัตสึอุระ 松浦夏穂: 
ฮานะ มัตสึโอกะ 松岡はな: ต่อมาได้เข้าร่วมดราฟต์รุ่น 2 และถูกเลือกโดยวง HKT48
โนโดกะ มัตสึโมโตะ 松本和夏: 
ยาโกะ เมกะ 女鹿椰子: ต่อมาได้เข้าร่วมดราฟต์รุ่น 2
คานะ ยาชิโระ 八代嘉菜: 
อากิ ยามาอุจิ 山内亜紀:
แหล่งข้อมูลอื่น

เว็บไซต์ทางการ (ญี่ปุ่น)
โกลด์เดนอาย 007 (วิดีโอเกม พ.ศ. 2540)

| โกลด์เดนอาย 007 |
| --- | --- |
ปกกล่องเกมเวอร์ชันอเมริกาเหนือที่แสดงภาพเพียร์ซ บรอสแนน ในบทเจมส์ บอนด์ 007 (ตรงกลางด้านบนและด้านล่าง) และอิซาเบลลา สกอรุปโกในบทนาตาเลีย ซิโมโนวา (ซ้าย)
ผู้พัฒนา: แรร์
ผู้จัดจำหน่าย: นินเท็นโด
กำกับ: มาร์ติน ฮอลลิส
อำนวยการผลิต: มาร์ติน ฮอลลิส
ออกแบบ: ดันแคน บอตวูด
โปรแกรมเมอร์:   มาร์ค เอ็ดมอนด์  สตีฟ เอลลิส 
ศิลปิน:   คาร์ล ฮิลตัน  เอเดรียน สมิธ  เบรตต์ โจนส์ 
แต่งเพลง:   แกรม นอร์เกต  แกรนท์ เคิร์โคโฮป  โรบิน บีนแลนด์ 
ชุด: เจมส์ บอนด์
เครื่องเล่น: นินเท็นโด 64
วางจำหน่าย: JP: 23 สิงหาคม 1997 NA: 25 สิงหาคม 1997 UK: 7 พฤศจิกายน 1997
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว, หลายผู้เล่น
โกลด์เดนอาย 007 (อังกฤษ: GoldenEye 007) เป็นวิดีโอเกมแนวยิงมุมมองบุคคลที่หนึ่งในปี 1997 พัฒนาโดย แรร์ และจัดจำหน่ายโดยนินเท็นโด สำหรับนินเท็นโด 64 โดยอิงจากภาพยนตร์ เจมส์ บอนด์ เรื่อง พยัคฆ์ร้าย 007 รหัสลับทลายโลก ที่ออกฉายในปี 1995 โดยผู้เล่นจะควบคุมสายลับเจมส์ บอนด์ เพื่อป้องกันไม่ให้กลุ่มอาชญากรใช้อาวุธดาวเทียม ผู้เล่นจะต้องผ่านด่านต่าง ๆ เพื่อบรรลุวัตถุประสงค์ เช่น การกู้คืนหรือทำลายสิ่งของต่าง ๆ ในขณะที่ยิงศัตรู ในโหมดผู้เล่นหลายคน ผู้เล่นสูงสุดสี่คนจะแข่งขันกันในสถานการณ์เดธแมตช์หลายรูปแบบผ่านการแบ่งหน้าจอ
การพัฒนาเริ่มขึ้นในเดือนมกราคม 1995 ทีมงานที่ไม่มีประสบการณ์ซึ่งนำโดยมาร์ติน ฮอลลิส ได้พัฒนา โกลด์เดนอาย 007 เป็นเวลาสองปีครึ่ง ตัวเกมได้รับการออกแบบในช่วงแรกให้เป็นเกมยิงแบบกำหนดทิศทางเคลื่อนไหวในรูปแบบของเกม เวอร์ชัวคอป (1994) ของเซกา ต่อมาได้พัฒนาเป็นเกมยิงมุมมองบุคคลที่หนึ่ง ทีมพัฒนาแรร์ได้ไปเยี่ยมชมฉากของ รหัสลับทลายโลก เพื่อใช้เป็นข้อมูลอ้างอิง และอีออนโปรดักชัน และเมโทร-โกลด์วิน-เมเยอร์ อนุญาตให้ทีมพัฒนาขยายเกมด้วยฉากและตัวละครที่ไม่มีอยู่ในภาพยนตร์
โกลด์เดนอาย 007 วางจำหน่ายในเดือนสิงหาคม 1997 เกือบสองปีหลังจากภาพยนตร์ออกฉาย แต่ไม่นานก่อนที่ภาพยนตร์ภาคต่อเรื่อง 007 พยัคฆ์ร้ายไม่มีวันตาย จะออกฉาย ตัวเกมเผชิญกับความคาดหวังต่ำจากสื่อเกมในระหว่างการพัฒนา อย่างไรก็ตาม ตัวเกมได้รับเสียงวิจารณ์ในเชิงบวกและมียอดขายมากกว่า 8 ล้านชุด ทำให้เป็นเกมนินเท็นโด 64 ที่ขายดีที่สุดเป็นอันดับสาม ตัวเกมได้รับคำชมในด้านภาพ ความลึกและความหลากหลายของรูปแบบการเล่น และโหมดผู้เล่นหลายคน
โกลด์เดนอาย 007 แสดงให้เห็นถึงศักยภาพของเครื่องเล่นวิดีโอเกมในบ้านในฐานะแพลตฟอร์มสำหรับเกมยิงมุมมองบุคคลที่หนึ่ง และส่งสัญญาณการเปลี่ยนแปลงจากเกมยิงที่เหมือน ดูม ไปสู่สไตล์ที่สมจริงยิ่งขึ้น ตัวเกมเป็นผู้บุกเบิกคุณสมบัติต่าง ๆ เช่น ภารกิจผู้เล่นคนเดียวในบรรยากาศ คุณลักษณะจอกว้างใหม่ของแรร์ องค์ประกอบการลอบเร้น และเดธแมตช์ผู้เล่นหลายคนบนเครื่องเล่นวิดีโอเกม และเป็นหนึ่งในวิดีโอเกมที่มีอิทธิพลและยิ่งใหญ่ที่สุดเท่าที่เคยมีมา เนื่องจากมีองค์ประกอบหลายอย่าง เช่น ปืนคล็อพที่สร้างความประทับใจไม่รู้ลืมในวัฒนธรรมวิดีโอเกม  เพอร์เฟ็กต์ดาร์ก เกมที่สืบทอดจิตวิญญาณวางจำหน่ายในปี 2000 ในขณะที่เกมรีเมคที่พัฒนาโดยยูโรคอม ในชื่อ โกลด์เดนอาย 007 วางจำหน่ายในปี 2010 เกมต้นฉบับได้วางจำหน่ายอีกครั้งในเดือนมกราคม 2023 สำหรับเอกซ์บอกซ์วัน และเอกซ์บอกซ์ซีรีส์เอกซ์และซีรีส์เอสผ่านเอกซ์บอกซ์เกมพาส และนินเท็นโด สวิตช์ผ่านนินเท็นโด สวิตช์ ออนไลน์ + เอกซ์แพนชันแพ็ค
แหล่งข้อมูลอื่น

Official Nintendo site ที่ เวย์แบ็กแมชชีน (เก็บถาวร 19 กุมภาพันธ์ 1999)
Rare profile page ที่ เวย์แบ็กแมชชีน (เก็บถาวร 20 กุมภาพันธ์ 1999)
| ด ค กวิดีโอเกม เจมส์ บอนด์ |
| --- | --- |
Parker Brothers:  James Bond 007 (1983) 
Mindscape:  A View to a Kill  Goldfinger 
Domark:  A View to a Kill  Live and Let Die  The Living Daylights  007: Licence to Kill  The Spy Who Loved Me  James Bond 007: The Duel 
Interplay:  James Bond 007: The Stealth Affair 
ทีเอชคิว:  เจมส์บอนด์จูเนียร์ 
นินเท็นโด:  โกลด์เดนอาย 007 (1997)  เจมส์บอนด์ 007 (1997) 
อิเล็กทรอนิก อาตส์:  ทูมอร์โรว์เนเวอร์ดายส์  เดอะเวิร์ลอีสน็อทอีนัฟ  007 เรซซิ่ง  เอเจนต์อันเดอรืไฟร์   ไนต์ไฟร์  เอวี่ติงออร์นอร์ติง  โกลด์เดนอาย: โร้คเอเจนต์  ฟอร์มรัสเซียวิธเลิฟ 
แอ็กทิวิชัน:  ควอนตัมออฟโซเลส  โกลด์เดนอาย 007 (2010)  บลัดสโตน  007 เลเจนด์ส 
อื่น ๆ:  GoldenEye: Source  วิดีโอเกมที่ยกเลิก
กอด (ภาพยนตร์)

สำหรับความหมายอื่น ดูที่ กอด (แก้ความกำกวม)
| กอด |
| --- | --- |

กำกับ: คงเดช จาตุรันต์รัศมี
บทภาพยนตร์: คงเดช จาตุรันต์รัศมี
อำนวยการสร้าง: จิระ มะลิกุล
นักแสดงนำ: เกียรติกมล ล่าทา ศุภักษร ไชยมงคล จารุวรรณ สว่างไสว
บริษัทผู้สร้าง: จอย ลัค คลับ  
ผู้จัดจำหน่าย: จีทีเอช
วันฉาย: 21 กุมภาพันธ์ พ.ศ. 2551
ความยาว: 119 นาที
ประเทศ:  ไทย
ภาษา: ไทย
กอด (อังกฤษ: Handle Me With Care) เป็นภาพยนตร์ไทยที่ออกฉายในปี พ.ศ. 2551 แนวความรัก-การเดินทาง ผลงานกำกับเรื่องที่สามของคงเดช จาตุรันต์รัศมี นำแสดงโดย เกียรติกมล ล่าทา (ตุ้ย AF3) และศุภักษร ไชยมงคล (กระแต) จากพลอตเรื่องและบทภาพยนตร์ที่เขียนโดย คงเดช ทำรายได้รวมที่ 10 ล้านบาท
เรื่องย่อ

ขวาน (ตุ้ย) อาศัยอยู่สองคนกับแม่ที่อำเภอเล็กๆ แห่งหนึ่งในจังหวัดลำปาง เขามีแขนข้างซ้ายสองข้าง ที่ใช้งานได้ปกติ ตั้งแต่เด็กมา แม่พร่ำสอนว่าเขาเป็นคนพิเศษกว่าใคร เขาจึงเติบโตมาโดยไม่รู้สึกว่าตัวเองมีปมด้อยผิดมนุษย์มนา ทั้งที่ในความเป็นจริงแล้ว แม่ก็พยายามจะให้หมอผ่าแขนข้างที่เกินออกไป แต่ทำไม่ได้ เพราะเส้นเลือดใหญ่ที่แขนต่อตรงกับหัวใจ จะเป็นอันตรายมากเมื่อทำการผ่าตัด
เมื่อแม่ตาย ขวานก็รู้ความจริงว่าตัวเองเป็นคนประหลาดของหมู่บ้าน ใครๆ ก็เรียกว่า ไอ้สามแขน ถูกแฟนที่คบกันมานานบอกเลิก ขวานตัดสินใจเดินทางไปกรุงเทพ เพื่อผ่าตัดความ “พิเศษ” ออก ระหว่างทาง ขวานได้ช่วยเหลือ นา (กระแต) จากการถูกลวนลาม นาเป็นสาวชาวบ้านที่กำลังเดินทางไปตามหาสามีที่กรุงเทพ ทั้งสองจึงร่วมเดินทางไปด้วยกัน
ด้วยความสนิทสนมที่เกิดขึ้นระหว่างการเดินทางร่วมกันของคนทั้งสอง ขวานรู้สึกเหมือนเป็นคนพิเศษขึ้นมาอีกครั้ง ครั้งนี้เป็นความรู้สึกพิเศษที่เกิดขึ้นมาจากหัวใจ
เพลงประกอบภาพยนตร์

กอด ขับร้องโดย อัญชลี จงคดีกิจ, คำร้อง/ทำนอง : กมลศักดิ์ สุนทานนท์ / ปิติ ลิ้มเจริญ
จับมือฉัน ขับร้องโดย สี่เต่าเธอ
ฟังเพลง กอด เก็บถาวร 2009-02-19 ที่ เวย์แบ็กแมชชีน
แหล่งข้อมูลอื่น

เว็บไซต์ทางการของภาพยนตร์ กอด เก็บถาวร 2007-12-28 ที่ เวย์แบ็กแมชชีน
กอด จาก thaicinema.org เก็บถาวร 2007-12-06 ที่ เวย์แบ็กแมชชีน
ผกก. คงเดช ข้ามค่ายไป "กอด" GTH แล้วจ้า เก็บถาวร 2007-12-18 ที่ เวย์แบ็กแมชชีน
ทีเซอร์ กอด
มิวสิกวิดีโอ และตัวอย่างภาพยนตร์
เว็บไซต์แฟนคลับ ตุ้ย-เกียรติกมล ล่าทา เก็บถาวร 2011-12-31 ที่ เวย์แบ็กแมชชีน
เว็บไซต์แฟนคลับ กระแต-ศุภักษร ไชยมงคล
| ด ค กผลงานโดย คงเดช จาตุรันต์รัศมี |
| --- | --- |
กำกับภาพยนตร์:  สยิว (2546)  เฉิ่ม (2548)  กอด (2551)  สโนว์ (2552)  แต่เพียงผู้เดียว (2555)  ตั้งวง (2556)  เอวัง (2557)  Snap แค่ได้..คิดถึง (2558)  Where We Belong ที่ตรงนั้น มีฉันหรือเปล่า (2562)  แอน (2565) 
บทภาพยนตร์:  สยิว (2546)  เดอะเลตเตอร์ จดหมายรัก (2547)  เฉิ่ม (2548)  ต้มยำกุ้ง (2548)  หนูหิ่น เดอะมูฟวี่ (2549)  Me...Myself ขอให้รักจงเจริญ (2550)  กอด (2551)  ปืนใหญ่จอมสลัด (2551)  Happy Birthday (2551)  สโนว์ (2552)  แต่เพียงผู้เดียว (2555)  ตั้งวง (2556)  เอวัง (2557)  Snap แค่ได้..คิดถึง (2558)  Where We Belong ที่ตรงนั้น มีฉันหรือเปล่า (2562)  แอน (2565) 
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
กองพลทหารราบที่ 4

| กองพลทหารราบที่ 4 |
| --- | --- |
ซุ้มประตูบริเวณทางเข้าค่ายสมเด็จพระนเรศวรมหาราช
ประจำการ: 2 ธันวาคม 2484–ปัจจุบัน
ประเทศ: ไทย
เหล่า:  กองทัพบกไทย
รูปแบบ: กองพลทหารราบ
ขึ้นกับ: กองทัพภาคที่ 3
กองบัญชาการ: ค่ายสมเด็จพระนเรศวรมหาราช ตำบลบ้านคลอง อำเภอเมืองพิษณุโลก จังหวัดพิษณุโลก
คำขวัญ: ปกป้อง มุ่งมั่น เชี่ยวชาญยุทธ
ปฏิบัติการสำคัญ:  สงครามโลกครั้งที่สอง กรณีพิพาทอินโดจีน  สงครามแปซิฟิก  การทัพพม่า  สงครามเย็น การก่อการกำเริบคอมมิวนิสต์ในประเทศไทย  สมรภูมิบ้านร่มเกล้า  วิกฤตการณ์ติมอร์ตะวันออก กองกำลังนานาชาติในติมอร์ตะวันออก  สงครามปราบปรามยาเสพติด ความขัดแย้งภายในพม่า การปิดล้อมเมียวดี  การปะทะตามแนวชายแดนพม่า พ.ศ. 2553–2554  สงครามต่อต้านการก่อการร้าย สงครามอิรัก  การรักษาสันติภาพของสหประชาชาติ คณะผู้แทนสหประชาชาติในซูดานใต้ 
เว็บไซต์: 4infdiv.rta.mi.th
ผู้บังคับบัญชา
ผู้บัญชาการปัจจุบัน: พลตรี ไมตรี  ชูปรีชา
กองพลทหารราบที่ 4 เป็นกองพลทหารราบของกองทัพบกไทย ตั้งอยู่ที่ตำบลบ้านคลอง อำเภอเมืองพิษณุโลก จังหวัดพิษณุโลก เป็นส่วนหนึ่งของกองทัพภาคที่ 3
ประวัติ

กำลังพลชุดแรกของกองพลทหารราบที่ 4 เกิดขึ้นในช่วงปี พ.ศ. 2419 - 2430 ช่วงรัชสมัยของรัชกาลที่ 5 พลตรีเจ้าพระยาสุรศักดิ์มนตรีได้นำกำลังทหารจากกรุงเทพฯ และกำลังจากส่วนภูมิภาคสนธิกำลังไปปราบปรามการก่อการกำเริบในสงครามปราบฮ่อ จากนั้นเมื่อสงครามสิ้นสุดลงจึงได้แบ่งกำลังบางส่วนในพื้นที่ภาคเหนือเพื่อรักษาความสงบ ถึงถือว่ากองกำลังชุดนี้เป็นกำลังเริ่มแรก
ในพื้นที่ภาคเหนือช่วงปี พ.ศ. 2446 หน่วยทหารในพื้นที่ประกอบไปด้วยกำลัง 3 กองพล คือ กองพลที่ 6 ตั้งอยู่ที่นครสวรรค์ กองพลที่ 7 ตั้งอยู่ที่พิษณุโลก และกองพลที่ 8 ตั้งอยู่ที่เชียงใหม่ ขึ้นตรงต่อเสนาบดีกระทรวงกลาโหม คือพระยาสีหราชเดโช
ในปี พ.ศ. 2464 ได้มีการจัดตั้ง กองทัพที่ 3 ตั้งอยู่ที่จังหวัดพิษณุโลก มีหน่วยขึ้นตรงคือ กองพลที่ 6, กองพลที่ 7 และกองพลที่ 5 ก่อนจะย้ายไปยังจังหวัดพระนครศรีอยุธยาเมื่อปี พ.ศ. 2472 และปรับส่วนราชการ ยุบกองพลที่ 7 และกองพลที่ 8 เหลือเพียงกองพลที่ 6 และหน่วยขึ้นตรงในสังกัดกองพลที่ถูกยุบได้ไปขึ้นตรงกับกองพลที่ 6
กระทั่งในการเปลี่ยนแปลงการปกครองในปี พ.ศ. 2475 กองพลที่ 6 ได้ถูกยุบและกลายเป็นจังหวัดทหารบกนครสวรรค์ หน่วยขึ้นตรงต่าง ๆ ได้เปลี่ยนการขึ้นตรงมาที่กรุงเทพมหานคร เวลานั้นประกอบไปด้วย กองพันทหารราบที่ 28, กองพันทหารปืนใหญ่ที่ 7 และกองพันทหารปืนใหญ่ที่ 8 ต่อมาในปี พ.ศ. 2476 ได้มีการย้ายกองพันทหารปืนใหญ่ที่ 8 ไปที่จังหวัดปราจีนบุรี กำลังที่เหลืออีก 2 กองพัน และเกิดการปรับเปลี่ยนอัตรากำลังและโครงสร้างอีกหลายครั้ง
จากนั้นในวันที่ 2 ธันวาคม พ.ศ. 2484 ในระหว่างสงครามมหาเอเชียบูรพา ได้มีคำสั่งมาที่มณฑลทหารบกที่ 4 ซึ่งมี พันเอกหลวงหาญสงครามเป็นผู้บัญชาการจัดตั้งกองกำลังระดับกองพล ชื่อว่า กองพลที่ 4 มีที่ตั้งอยู่ในจังหวัดนครสวรรค์ รับภารกิจในการเข้าไปยึดครองพื้นที่ในรัฐฉาน ประเทศพม่า ซึ่งสามารถยึดเมืองโก เมืองเสน เมืองพยาค เมืองเชียงแสน เมืองยอง เมืองยู้ เมืองเสี้ยว และพื้นที่ฝั่งขวาของแม่น้ำหลวย
ต่อมาในปี พ.ศ. 2499 ได้ย้ายที่ตั้งจากจังหวัดนครสวรรค์ไปยังจังหวัดพิษณุโลก และมีสถานะเป็นหน่วยขึ้นตรงของกองทัพบก และปรับมาขึ้นตรงกับภาคทหารบกที่ 3 ในปี พ.ศ. 2501 และเปลี่ยนชื่อเป็น กองทัพภาคที่ 3 และเปลี่ยนชื่อเป็น กองพลทหารราบที่ 4 เมื่อวันที่ 16 กันยายน พ.ศ. 2526